Ivan Šimko

Ing. JUDr. **Ivan Šimko** (* 1. január 1955, Bratislava) je slovenský politik, bývalý minister vnútra Slovenskej republiky a bývalý poslanec Národnej rady Slovenskej republiky.

## Životopis
Narodil sa v Bratislave v rodine architekta Ivana Šimka a Tatiany, rodenej Viestovej, netere veliteľa SNP Rudolfa Viesta. Má sestru a brata.

* 1978 – absolvoval Národohospodársku fakultu Vysokej školy ekonomickej v Bratislave,
* 1987 – absolvoval Právnickú fakultu Univerzity Komenského v Bratislave,
* pracoval ako ekonomický asistent vo Výskumnom ústave oblastného plánovania a na Útvare hlavného architekta mesta Bratislavy,
* január 1990 – jún 1990 – odborný poradca podpredsedu vlády ČSFR Jána Čarnogurského.

V roku 2020 pracoval v think-tanku KREDIT, naviazanom spoluprácou so stranou KDH.

Je ženatý a má štyri deti.

## Stranícka kariéra
* 1990: jeden zo zakladajúcich členov Kresťanskodemokratického hnutia,
* október 1992: zvolený za podpredsedu KDH,
* 19961998: podpredseda KDH pre vnútornú politiku,
* 1998: stál pri zrode Slovenskej demokratickej koalície. Toto zoskupenie vzniklo pôvodne ako volebná koalícia piatich politických strán – DÚ, KDH, DS, SZS a SDSS. Po účelovej zmene volebného zákona, ktorá znemožňovala kandidovať vo voľbách volebným koalíciám, bola Slovenská demokratická koalícia takisto účelovo pretransformovaná na politickú stranu, ktorej členmi sa stalo 150 poslaneckých kandidátov,
* január 2000: po voľbách sa časť poslancov zvolených za SDK vrátila do svojich pôvodných strán, časť – medzi nimi aj Ivan Šimko – pod vedením Mikuláša Dzurindu, založila novú politickú stranu Slovenskú demokratickú a kresťanskú úniu,
* 13. január 2004: po sporoch s Mikulášom Dzurindom, ktoré viedli k odvolaniu Ivana Šimka z funkcie ministra obrany, založil spolu so skupinou poslancov, ktorí spoločne vystúpili z SDKÚ, novú politickú stranu Slobodné fórum,
* 27. marca 2004: na ustanovujúcom sneme strany Slobodné fórum pomerne prekvapujúco prehral súboj o predsednícky post so Zuzanou Martinákovou a stal sa „iba“ podpredsedom strany,
* október 2004: vystúpil zo strany, ktorú ani nie pred rokom zakladal,
* 27. máj 2005: zaregistroval na ministerstve vnútra SR novú politickú stranu pod názvom Misia 21 – Nová kresťanská demokracia (Misia 21), od 14. septembra 2006 sa zmenil názov na MISIA 21 – Hnutie kresťanskej solidarity,
* 3. máj 2010: ohlásil návrat do politickej strany KDH,
* 16. marca 2024 kandidoval na pozíciu predsedu KDH. Vo voľbe získal 16 hlasov, jeho protikandidát Milan Majerský získal 225 a zostal viesť stranu.

## Politická kariéra
* 19901992: poslanec Snemovne ľudu Federálneho zhromaždenia ČSFR a predseda branno-bezpečnostného výboru,
* 1992: poslanec Snemovne národov FZ ČSFR,
* 18. február – 24. jún 1992: minister spravodlivosti SR,
* 15. marec 1994 – 13. december 1994: podpredseda vlády SR pre legislatívu,
* 19941998: poslanec Národnej rady SR za KDH,
* október 1998 – 14. máj 2001: poslanec Národnej rady SR za SDK, člen Ústavnoprávneho výboru NR SR,
* 15. máj 2001 – 15. október 2002: minister vnútra SR nominovaný SDKÚ namiesto Ladislava Pittnera, ktorý odstúpil z funkcie ministra,
* 2002: zvolený za poslanca NR SR za SDKÚ, mandát si neuplatnil, pretože sa stal členom vlády SR,
* 16. október 2002 – 24. september 2003: minister obrany SR, bol odvolaný z funkcie po sporoch s predsedom vlády Mikulášom Dzurindom kvôli návrhu na odvolanie riaditeľa Národného bezpečnostného úradu,
* 24. september 2003 – jún 2006: uplatňoval si poslanecký mandát, člen Výboru NR SR pre obranu a bezpečnosť.
* 12. mája 2023 prezidentka Zuzana Čaputová oznámila členov vlády Ľudovíta Ódora, Ivan Šimko bol nominovaný na ministra vnútra.
* 19. júla 2023 prezidentka Zuzana Čaputová odobrala Šimkovi poverenie viesť ministerstvo vnútra kvôli nezhodám s vedením polície aj s inšpekciou.

## Referencie

## Iné projekty

## Externé odkazy
* Osobný web
* Spravodajstvo týkajúce sa Ivana Šimka na portáli Teraz.sk TASR
* Spravodajstvo týkajúce sa Ivana Šimka na portáli agentúry SITA

Kategória:Osobnosti z Bratislavy
Kategória:Poslanci Snemovne ľudu Federálneho zhromaždenia
Kategória:Poslanci Snemovne národov Federálneho zhromaždenia
Kategória:Podpredsedovia vlády Slovenska
Kategória:Ministri vnútra Slovenskej republiky
Kategória:Ministri obrany Slovenskej republiky
Kategória:Politici KDH
Kategória:Politici SDK
Kategória:Politici SDKÚ
Kategória:Politici SF
Kategória:Politici Misie 21
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Poslanci NR SR (2002 – 2006)
Kategória:Absolventi Ekonomickej univerzity v Bratislave
Kategória:Absolventi Právnickej fakulty Univerzity Komenského v Bratislave